open-index/open-wikipedia-markdown huggingface dataset:
మురసోలి మారన్

**మురసోలి మారన్** తమిళనాడుకు చెందిన రాజకీయ నాయకుడు, కేంద్ర మాజీ మంత్రి. ఆయన ద్రవిడ మున్నేట్ర కజగం (డీఎంకే) పార్టీ సీనియర్ నాయకుడు. ఆ పార్టీ వ్యవస్థాపక నేత, ఎం.కరుణానిధికి మేనల్లుడు. అయన 2003 నవంబరు 23లో ఆనారోగ్యంతో బాధపడుతూ చెన్నైలో మరణించాడు.

## వ్యక్తిగతం
మురసోలి మారన్‌ 1934 ఆగస్టు 17లో షణ్ముగసుందరం, షణ్ముగసుందరి దంపతులకు తమిళనాడు రాష్ట్రం, తిరుక్కువలై గ్రామంలో జన్మించాడు. తల్లి షణ్ముగ సుందరి, డిఎంకె నాయకుడు కరుణానిధికి సోదరి. మారన్‌కు తల్లిదండ్రులు పెట్టిన పేరు త్యాగరాజ సుందరం. తరువాతి కాలంలో ఈ సంస్కృత పేరును మార్చుకుని అచ్చతమిళ పేరు మారన్ అని అతడే పెట్టుకున్నాడు.

స్వగ్రామంలోనే ప్రాథమిక విద్యను పూర్తి చేసి, ఉన్నత చదువులకోసం మద్రాసు వెళ్ళాడు. చెన్నైలోని పచ్చయప్ప కళాశాలలో ఎంఏ (ఆర్ట్స్) పూర్తి చేశాడు.

మారన్ 1963లో మల్లికను వివాహమాడాడు. ఆయనకు ఇద్దరు కొడుకులు - కేంద్ర మాజీ మంత్రి దయానిధి మారన్, సన్ నెట్ వర్క్ సీఈఓ కళానిధి మారన్ - ఒక కూతురు అన్బుకారసి మారన్ (కార్డియాలజిస్టు) ఉన్నారు.

## వృత్తిగతం

### పాత్రికేయుడుగా
ఆయన రాజకీయాల్లోకి రాకముందు కొన్నాళ్లు జర్నలిస్టుగా పనిచేశాడు. కరుణానిధి స్థాపించిన "*మురసోలి"* పత్రికకు సంపాదకుడుగా పనిచేసాడు. అప్పుడే తన పేరుకు ముందు మురసోలి అని తగిలించుకున్నాడు.

### సినీ రంగం
మురసోలి మారన్ తమిళ సినిమాలకు స్క్రీన్ ప్లే, మాటలు అందించాడు. 5 చిత్రాలను నిర్మించి 2 చిత్రాలకు దర్శకత్వం వహించాడు.

#### సినీ రచయితగా
* కుల దైవం (1956) 
* అన్నైయిన్ (1958)
* అన్బు ఎంగే (1958)
*తలై కొడుతాన్ తంబీ (1959)
* సహోదరి (1959)
* నాళ్ల తీర్పు (1959)

#### నిర్మాతగా
* పిల్లైయో పిళ్ళై (1972)
* మరక్క ముడియుమా? (1966)

#### దర్శకుడిగా
* మరక్క ముడియుమా? (1966)

## రాజకీయాలు
రాజకీయాలో డిఎంకె పార్టీ తరపున మారన్ కీలకమైన బాధ్యతలు నిర్వహించాడు. ఢిల్లీలో మారన్ ఆ పార్టీకి ప్రతినిధిగా ఉంటూ, పార్టీకు రాజకీయ పొత్తులు కుదర్చడంలో కీలకమైన పాత్ర నిర్వహించాడు. 1967 ఉండి అనేక పర్యాయాలు లోక్‌సభకు ఎన్నికయ్యాడు.

### నిర్వహించిన పదవులు
* **1967**: లోక్ సభకు ఎన్నిక
* **1971**: ఉప ఎన్నికల్లో లోక్ సభకు తిరిగి ఎన్నిక
* **1977–1995**: రాజ్యసభ సభ్యుడు
* **1977–1995**: రాజ్యసభ సభ్యుడిగా- పబ్లిక్ అండర్‌టేకింగ్స్‌పై కమిటీలో మూడు పర్యాయాలు సభ్యుడిగా చేశాడు 
* **1980–1982**: సభ్యుడు, సాధారణ ప్రయోజనాల కమిటీ
* **1980–1982**, **1991**-**1995**: సభ్యుడు, పబ్లిక్ అకౌంట్స్ కమిటీ
* **1982–1983**, **1987**-**1988**: సభ్యుడు, ఎస్సి & ఎస్టీ సంక్షేమ కమిటీ 
* **1988–1989**: సభ్యడు, సబార్డినేట్ లెజిస్లేషన్
* **1989**-**1990**: కేంద్ర పట్టణాభివృద్ధి శాఖ మంత్రి
* **1992–1993**: విచారణ కమిటీ సభ్యుడు, ఉభయ సభల సెక్యూరిటీలు, బ్యాంకింగ్ లావాదేవీలలో అవకతవకలు 
* **1996**: లోక్ సభ సభ్యుడిగా మూడవసారి ఎన్నిక 
* **1996**-**1998**: వాణిజ్య పరిశ్రమల మంత్రిత్వశాఖ
* **1998**: లోక్ సభ సభ్యుడిగా నాల్గొవసారి ఎన్నిక 
* **1999**:లోక్ సభ సభ్యుడిగా ఐదవసారి ఎన్నిక 
* **1999**-**2002**: వాణిజ్య పరిశ్రమల మంత్రిత్వశాఖ 

## మూలాలు


వర్గం:భారత రాజ్యాంగ పదవులు నిర్వహించినవారు
వర్గం:భారతీయులు
వర్గం:తమిళనాడు నుండి ఎన్నికైన లోక్‌సభ సభ్యులు
వర్గం:తమిళనాడు రాజకీయ నాయకులు
వర్గం:తమిళనాడు
ప్రియదర్శిని గోవింద్

**ప్రియదర్శిని గోవింద్** భరతనాట్య కళాకారిణి. 
## విశేషాలు
ఈమె 1965, ఫిబ్రవరి 1వ తేదీన చెన్నైలో జన్మించింది. ఈమె తొలుత తన 6వ యేటి నుండి ఉష వద్ద భరతనాట్యం అభ్యసించింది. తరువాత ఎస్.కె.రాజరత్నంపిళ్ళై వద్ద, కళానిధి నారాయణన్ వద్ద తన విద్యను మెరుగులు దిద్దుకుంది. ఈమె మద్రాసు విశ్వవిద్యాలయం నుండి బి.కాం పట్టాపుచ్చుకుంది. మాస్ కమ్యూనికేషన్‌లో డిప్లొమా చదివింది. 
## వృత్తి
ఈమె 1974లో తన భరతనాట్య తొలి ప్రదర్శన గావించింది. అది మొదలు ఈమె అనేక సభలలో, నృత్యోత్సవాలలో తన నృత్యప్రదర్శనను ఇచ్చింది. మద్రాసు సంగీత అకాడమీ ఉత్సవాలు, ఖజురహో ఫెస్టివల్, సంగీత నాటక అకాడమీ స్వర్ణసమారోహం, నృత్య సంగం, రవీంద్ర ప్రణతి మొదలైన ఉత్సవాలలో నృత్యం చేసింది. ఇవి కాక టునీషియా, బ్రిటన్, ఫ్రాన్స్, జపాన్, సింగపూర్, అమెరికా మొదలైన దేశాలలో జరిగిన భారతీయ ఉత్సవాలలో తన భరతనాట్య ప్రదర్శనను గావించింది. ఈమె సోలో ప్రదర్శనలే కాక బాంబే జయశ్రీ, గౌరీ రామనారాయణ్, లీలా శాంసన్, టి.ఎం.కృష్ణ, ఉమయల్పురం కె.శివరామన్ వంటి కళాకారులతో కలిసి అనేక ప్రదర్శనలు చేసింది. వందేమాతరం, నేత్రు లుద్రు నలై, శృంగారం, శ్రీరంగం, శివశక్తి, ఓం నమో నారాయణ వంటి అనేక నృత్యనాటికలకు రూపకల్పన చేసింది. ఈమె దూరదర్శన్‌లో తిరుప్పావై పాశురాలకు భరతనాట్యాన్ని ప్రదర్శించింది. ఈమె అనేక సెమినార్లలో పాలుపంచుకుంది. నృత్యంపై అనేక సి.డి.లను విడుదల చేసింది. 
## పురస్కారాలు
ఈమె అనేక పురస్కారాలను, గౌరవాలను పొందింది. వాటిలో ముఖ్యమైన కొన్ని:
* 1998లో తమిళనాడు ఐయల్ ఇసై నాటక మన్రం వారిచే కళైమామణి
* 1998లో శ్రీకృష్ణ గానసభ వారిచే "నృత్యచూడామణి"
* 2000లో భారత్ కళాకార్ వారిచే "యువకళాభారతి"
* సుర్ సింగార్ సన్సద్, ముంబై వారిచే "శృంగారమణి"
* శ్రీ భరతాలయ, చెన్నై వారిచే "కె.వి.మహదేవన్ అవార్డ్"
* 2012లో కేంద్ర సంగీత నాటక అకాడమీ వారిచే భరతనాట్యంలో సంగీత నాటక అకాడమీ అవార్డు

## మూలాలు

వర్గం:1965 జననాలు
వర్గం:భరతనాట్య కళాకారులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:జీవిస్తున్న ప్రజలు
వర్గం:నృత్యదర్శకులు
ఆరిలోవ

**అరిలోవ**,ఆంధ్రప్రదేశ్ రాష్ట్రంలోని విశాఖపట్నం నగరంలోని ఒక నివాస ప్రాంతం. ఇది నగరానికి ఉత్తరం వైపున ఉంది. కైలాసగిరి పక్కనున్న ఈ ప్రాంతానికి ఎదురుగా కొండలు ఉన్నాయి. ఇది మహా విశాఖ నగరపాలక సంస్థ స్థానిక పరిపాలన పరిమితుల్లోకి వస్తుంది.

ఈ ప్రాంతం ప్రధానంగా మధ్యతరగతి ప్రజల నివాస కేంద్రంగా ఉంది. ఇది తూర్పు విశాఖపట్నం శాసనసభ నియోజకవర్గం పరిధిలోకి వస్తుంది. ఇక్కడికి చుట్టుపక్కల అనేక ఆసుపత్రులు ఉండడం వల్ల దీనిని విశాఖపట్నం ఆరోగ్య నగరం అని కూడా పిలుస్తారు.
thumb| అరిలోవ ప్రాంతం

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 11 మీటర్ల ఎత్తులో ఉంది.

## ప్రాంతాలు
కైలాస్ నగర్, శ్రీహరి నగర్, అరిలోవ కాలనీ, దుర్గానగర్, టిఐసి పాయింట్, అంబేద్కర్ నగర్, పార్వతి నగర్, అప్సర కాలనీ, ముస్తఫా కాలనీ, బాలాజీ నగర్, తోటగరువు మొదలైన నివాస ప్రాంతాలు ఇక్కడ ఉన్నాయి. ఈస్ట్ పాయింట్ గోల్ఫ్ క్లబ్, ముదసర్ లోవ రిజర్వాయర్ ఈ ప్రదేశానికి సమీపంలో ఉన్నాయి. హనుమంతువాక, కైలాసగిరి, ఎంవిపి, వెంకోజిపాలెం ఇక్కడికి చుట్టూ ఉన్నాయి.

## ఆస్పత్రులు
విశాఖ ఇన్స్టిట్యూట్ ఆఫ్ మెడికల్ సైన్స్ (విమ్స్), ఎల్వి ప్రసాద్ ఐ హాస్పిటల్, అపోలో హాస్పిటల్, కేర్ హాస్పిటల్, జిమ్స్ హాస్పిటల్, పిన్నకిల్ హాస్పిటల్స్, ఎంబి హాస్పిటల్, మధుమేహ ఆసుపత్రులు మొదలైనవి అరిలోవకు సమీపంలో ఉన్న ప్రధాన ఆసుపత్రులు. అరిలోవను విశాఖపట్నం ఆరోగ్య నగరం అని కూడా పిలుస్తారు.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో అరిలోవ మీదుగా నగరంలోని ఇతర ప్రాంతాలకు బస్సు సౌకర్యం ఉంది.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
బల్లి దుర్గాప్రసాద్

**బల్లి దుర్గాప్రసాద్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు, లోక్‌సభ సభ్యుడు. 2019లో జరిగిన పార్లమెంట్ ఎన్నికల్లో తిరుపతి లోక్‌సభ నియోజకవర్గం నుండి పోటీచేసి లోక్‌సభ సభ్యుడిగా గెలుపొందాడు.

## జననం
బల్లి దుర్గాప్రసాద్‌ 1956, జూన్ 15న నెల్లూరు జిల్లా, వెంకటగిరిలో పెంచలయ్య, రామలక్ష్మమ్మ దంపతులకు జన్మించాడు. దుర్గాప్రసాద్‌రావు బీఏ ఎల్‌ఎల్‌బీ పూర్తి చేసి వెంకటగిరిలోనే న్యాయవాద వృత్తి ప్రారంభించాడు.

## రాజకీయ ప్రస్థానం
బల్లి దుర్గాప్రసాద్‌ రావు 1985లో రాజకీయాల్లో చేరి గూడురు అసెంబ్లీ నియోజకవర్గం నుండి పోటీ చేసి ఎమ్మెల్యేగా గెలిచాడు. అతను గూడూరు నుంచి 1985, 1989, 1994, 1999 & 2009-14 ఎమ్మెల్యేగా గెలిచాడు. 1994లో తెలుగుదేశం ప్రభుత్వంలో చంద్రబాబు నాయుడు మంత్రివర్గంలో విద్యాశాఖ మంత్రిగా పనిచేశాడు. 2019 ఎన్నికల్లో వైఎస్సార్‌సీపీలో చేరి తిరుపతి నుండి ఎంపీగా ఎన్నికయ్యాడు.

## ఎన్నికల్లో పోటీ చేసిన వివరాలు

## మరణం
కోవిడ్ -19 వ్యాధితో చెన్నైలోని ప్రైవేటు ఆస్పత్రిలో చికిత్స పొందుతూ 2020 సెప్టెంబరు 16న గుండెపోటుతో మరణించాడు.

## మూలాలు

వర్గం:1956 జననాలు
వర్గం:2020 మరణాలు
వర్గం:నెల్లూరు జిల్లా రాజకీయ నాయకులు
వర్గం:చిత్తూరు జిల్లా నుండి ఎన్నికైన లోక్‌సభ సభ్యులు
వర్గం:కరోనా వ్యాధి మరణాలు
రవీంద్రనగర్ (విశాఖపట్నం)

**రవీంద్ర నగర్**, ఆంధ్రప్రదేశ్ రాష్ట్రం విశాఖపట్నం నగరానికి ఉత్తర భాగంలో ఉన్న శివారు ప్రాంతం. ఇది మహా విశాఖ నగరపాలక సంస్థ స్థానిక పరిపాలన పరిమితుల్లోకి వస్తుంది. అరిలోవాకు సమీపంలో, కంబాలకొండ వన్యప్రాణుల అభయారణ్యం చుట్టూ ఈ ప్రాంతం ఉంది. ఇది వన్ టౌన్‌తో కలుపబడి ఉంది.

## భౌగోళికం
ఇది  ఆక్షాంశరేఖాంల మధ్య ఉంది. సముద్ర మట్టానికి 11 మీటర్ల ఎత్తులో ఉంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో రవీంద్రనగర్ మీదుగా నగరంలోని ఇతర ప్రాంతాలకు బస్సు సౌకర్యం ఉంది.

## దేవాలయాలు
# షిర్డి సాయినాథ్ దేవాలయం
# ఆంజనేయస్వామి దేవాలయం
# సంపత్ వినాయక దేవాలయం
# గణపతి దేవాలయం
# నూకాలమ్మ దేవాలయం
# శివాలయం
# బాలా త్రిపురసుందరి సహిత మల్లేశ్వర స్వామి దేవాలయం
# శ్రీ అలీవేలుమంగ పద్మావతి దేవాలయం

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
అబిద్ నగర్ (విశాఖపట్నం)

**అబిద్‌ నగర్**, ఆంధ్రప్రదేశ్ రాష్ట్రం విశాఖపట్నం నగరంలోని అక్కయ్యపాలం సమీపంలో ఉన్న ఒక నివాస ప్రాంతం. ఇది మహా విశాఖ నగరపాలక సంస్థ స్థానిక పరిపాలన పరిమితుల్లోకి వస్తుంది.

## భౌగోళికం
ఇది  ఆక్షాంశరేఖాంల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో అబిద్ నగర్ మీదుగా నగరంలోని ఇతర ప్రాంతాలకు (అక్కయ్యపాలెం, గాజువాక, ఎన్‌ఎడి ఎక్స్ రోడ్, మద్దిలపాలెం, పెందుర్తి) 48, 48ఎ, 38 నెంబరు గల బస్సుల సౌకర్యం ఉంది. స్థానిక ఆటో రిక్షాలు కూడా అందుబాటులో ఉన్నాయి. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# వేణుగోపాలస్వామి దేవాలయం
# గణపతి దేవాలయం
# శ్రీకోడంద రామాలయం
# శివశక్తి షిర్డీ సాయి అనుగ్రహ మహాపీఠం
# తాజ్-ఇ-బాగ్ దర్గా
# మసీదు ఇ తాజ్ బాగ్
# ఇదారా ఇమామ్ రెజా

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
ఎండాడ

**ఎండాడ**, విశాఖపట్నం, మధురవాడ రహదారిపై ఉన్న ఒక పొరుగు ప్రాంతం. ఎండాడ చాలా వేగంగా అభివృద్ధి చెందింది.ఇది రియల్ ఎస్టేట్ వ్యాపారులకు చాలా అనువైన పరిస్థితులు కలిగిన ప్రాంతం.

## రవాణా

;ఆంధ్రప్రదేశ్ రాష్ట్ర రోడ్డు రవాణా సంస్థ మార్గాలు

## ప్రముఖ వ్యక్తులు
*పూసపాటి సాహి - 2022 సివిల్స్‌ ఫలితాల్లో 24వ ర్యాంకు సాధించింది.

## సమీప ప్రాంతాలు
కొమ్మాది ,

మధురవాడ,

కర్షెడ్ 

## లొకేషన్
ఎండాడ  

## మూలాలు


## వెలుపలి లంకెలు

వర్గం:విశాఖపట్నంలోని ప్రాంతాలు
జమునా కృష్ణన్

**జమునా కృష్ణన్** భరతనాట్య కళాకారిణి, నాట్య గురువు. 

## విశేషాలు
ఈమె 1943, మార్చి 12వ తేదీన ఢిల్లీలో ఒక కళాకారుల కుటుంబంలో జన్మించింది. ఈమె తల్లి కర్ణాటక సంగీతంలో గాత్రవిద్వాంసురాలు. ఆమెకు వీణావాదనలో కూడా ప్రవేశం ఉంది. ఈమె ఢిల్లీలోని త్రివేణి కళాసంఘానికి చెందిన కె.జె.గోవిందరాజన్ వద్ద తంజావూరు బాణీలో భరతనాట్యాన్ని మూడు దశాబ్దాలపాటు అభ్యసించింది. తరువాత అభినయాన్ని చెన్నైలోని కళానిధి నారాయణన్ వద్ద నేర్చుకుంది. ఎస్.గోపాలకృష్ణన్ వద్ద ఈమె కర్ణాటక సంగీతాన్ని కూడా అభ్యసించింది. ఈమె ఆర్థికశాస్త్రంలో స్నాతకోత్తర పట్టాను పొంది ఢిల్లీలోని ఇంద్రప్రస్థ మహిళా కళాశాలలో 25 సంవత్సరాల పాటు ఆర్థిక శాస్త్రాన్ని బోధించింది. 

ఈమె భరతనాట్య కళాకారిణిగా, గురువుగా, నృత్య దర్శకురాలిగా పేరు సంపాదించింది. ఈమె భక్తి కవిత్వంపై ఎక్కువగా దృష్టి పెట్టి వాటికి నృత్యరూపాన్ని కల్పించింది. ఈమె ఉత్తరభారతదేశపు భక్తికవిత్వాన్ని ముఖ్యంగా 14వ శతాబ్దానికి చెందిన విద్యాపతి కవిత్వానికి భరతనాట్యంలో వర్ణాల రూపంలో ఆకృతిని కల్పించింది. తరువాత ఈమె సూరదాసు, తులసీదాసు, మీరాబాయి, కబీర్‌ల కవిత్వాన్ని అధ్యయనం చేసి వాటిని కూడా నృత్యరూపంలో ప్రదర్శించింది. ఈమె తమిళ భాషలోని ఆళ్వారుల దివ్యప్రబంధాలను, మాణిక్య వాచకర్ తిరువాచకాన్ని, తిరుక్కురల్‌ను, సుబ్రహ్మణ్యభారతి రచనలను అధ్యయనం చేసి వాటికి కూడా భరతనాట్యంలో కొరియోగ్రఫీలను సృష్టించింది. ఈమె ఢిల్లీలో "కళాంగన్" అనే నృత్యపాఠశాలను ప్రారంభించి అందులో దేశ, విదేశీ శిష్యులకు భరతనాట్యంలో తర్ఫీదునిచ్చింది. ఈమె విదేశాలలో అనేక వర్క్‌షాపులను నిర్వహించింది. 

ఈమెకు అనేక పురస్కారాలు లభించాయి. వాటిలో 2003లో సాహిత్య కళాపరిషత్, ఢిల్లీ వారి పరిషత్ సమ్మాన్, 2013లో కేంద్ర సంగీత నాటక అకాడమీ వారి సంగీత నాటక అకాడమీ అవార్డు మొదలైనవి ఉన్నాయి. 

ఈమె 2016, మే 15వ తేదీన మరణించింది.

## మూలాలు

వర్గం:1943 జననాలు
వర్గం:భరతనాట్య కళాకారులు
వర్గం:నాట్యాచార్యులు
వర్గం:సంగీత నాటక అకాడమీ అవార్డు గ్రహీతలు
బి.హేరంబనాథన్

**బి.హేరంబనాథన్** భరతనాట్య కళాకారుడు, నృత్య దర్శకుడు. 

## విశేషాలు
ఇతడు తమిళనాడు రాష్ట్రంలోని తంజావూరు పట్టణంలో 1945, జనవరి 12వ తేదీన ఒక సంప్రదాయ సంగీతకారుల, నర్తకుల కుటుంబంలో జన్మించాడు. ఇతని తండ్రి టి.జి.భావుపిళ్ళై భరతనాట్యకళాకారుడు, మృదంగ విద్వాంసుడు, భాగవతమేళం శిక్షకుడు. తల్లి జీవమ్మ ఒక నృత్యకళాకారిణి. ఇతడు మొదట తన తండ్రి వద్ద భాగవతమేళంలో, మృదంగంలో శిక్షణను తీసుకున్నాడు. తరువాత టి.ఎం.అరుణాచలం పిళ్ళై, కె.పి.కిట్టప్ప పిళ్ళైల వద్ద భరతనాట్యంలో ఆరితేరాడు. భాగవతమేళంలో బాలు భాగవతార్, పి.కె.సుబ్బయ్యార్‌ల వద్ద, మృదంగంలో ఎన్.రాజం అయ్యర్‌ల వద్ద కూడా తర్ఫీదు పొందాడు. ఇతడు వృత్తిరీత్యా పాఠశాల ఉపాధ్యాయుడిగా తన జీవితాన్ని మొదలుపెట్టి, హెడ్మాస్టర్‌గా పదవీవిరమణ చేశాడు. ఇతడు భరతనాట్య కళాకారుడిగా, గురువుగా రాణించాడు. 1970 నుండి 1996 వరకు వరుసగా మేళత్తూర్ భాగవతమేళం ఉత్సవాలలో పాల్గొన్నాడు. తన గురువులు కె.పి.కిట్టప్ప పిళ్ళై, టి.జి.భావుపిళ్ళైల నృత్యాలకు పలు సార్లు నట్టువాంగం నిర్వహించాడు.
ఇతడు మలేసియా, సింగపూర్, అమెరికా దేశాలు పర్యటించి అనేక నృత్యనాటికలకు దర్శకత్వం వహించాడు. అక్కడి విద్యార్థులకు నాట్యం నేర్పించాడు.నాట్యానికి సంబంధించి అనేక సెమినార్లలో, వర్క్‌షాపులలో పాల్గొని పత్రసమర్పణ చేశాడు. 

1989లో ఇతడు తంజావూరులో తన తండ్రి పేరుమీద "తంజావూర్ భావుపిళ్ళై భరతనాట్యం స్కూలు"ను స్థాపించి అక్కడ భరతనాట్యంతో పాటు సంగీతం, మృదంగంలలో శిక్షణా తరుగతులను ప్రారంభించాడు.
 
మరాఠీలో శాకుంతలం, తెలుగులో రుక్మిణీకళ్యాణం, హరిశ్చంద్ర, తమిళంలో ఆండాళ్ కళ్యాణం, సుభద్రా కళ్యాణం, శివన్ మాలై కురవంజి, శరభేంద్ర భూపాల కురవంజి, కంసవధం, కైశిక ఏకాదశి, వల్లీ కళ్యాణం వంటి నృత్యనాటికలకు నాట్యాన్ని సమకూర్చాడు. ఇతడు భరతనాట్యం, భాగవతమేళం, రసపండారం, తంజావూరు నృత్య సంప్రదాయం, దేవాలయ పూజలలో నృత్యం, సంగీతం వంటి అనేక విషయాలపై వ్యాసాలు వ్రాశాడు. 

ఇతడు తంజావూర్ హెరిటేజ్ ఆర్ట్స్ అండ్ కల్చరల్ అకాడమీని నిర్వహిస్తున్నాడు.

## పురస్కారాలు

నాట్యరంగంలో ఇతని సేవలను గుర్తించిన తమిళ్ ఇసై సంఘం "నాట్యకళై అరసు", "నట్టువ మామణి" వంటి బిరుదులను ప్రదానం చేసింది. తమిళ్ ఐయల్ ఇసై నాటక మన్రమ్‌ ఇతడిని కళైమామణి పురస్కారంతో సత్కరించింది. ఇతనికి కేంద్ర సంగీత నాటక అకాడమీ 2013లో భరతనాట్యంలో అవార్డును ప్రకటించింది.

## మూలాలు

వర్గం:1945 జననాలు
వర్గం:భరతనాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:నృత్యదర్శకులు
వర్గం:కళైమామణి పురస్కార గ్రహీతలు
వర్గం:జీవిస్తున్న ప్రజలు
వర్గం:నాట్యాచార్యులు
చిట్టూరి ప్రభాకర చౌదరి

**చిట్టూరి ప్రభాకర చౌదరి** ఆంధ్రప్రదేశ్ రాష్ట్రానికి చెందిన స్వాతంత్ర్య సమరయోధుడు, రాయకీయ నాయకుడు. అతను 1952లో రాజమండ్రి మొట్టమొదటి ఎమ్మెల్యేగా గెలుపొందాడు.

## రాజకీయ జీవితం
ప్రభాకర చౌదరి 1940 వ దశకం చివరలో విద్యార్థి ఉద్యమం ద్వారా కమ్యూనిస్టు పార్టీలోకి వచ్చాడు. అతను 1962 నుండి 1966 వరకు జరిగిన విశాఖ ఉక్కు- ఆంధ్రుల హక్కుతో జరిగిన ఉద్యమంలో పాల్గొన్నాడు. ప్రభాకర్‌ చౌదరి 1952 లో జరిగిన ఎన్నికల్లో రాజమండ్రిలో సిపిఐ పార్టీ తరపున పోటీ చేసి కాంగ్రెస్‌ పార్టీ అభ్యర్థి కెఎల్‌.నరసింహారావు పై గెలిచి ఎమ్మెల్యేగా ఎన్నికయ్యాడు. 1955 ఎన్నికలలో ప్రభాకర్‌ చౌదరి బూరుగుపూడి నుండి పోటీ చేసి ఓటమి పాలయ్యాడు. అతను 1967 ఎన్నికల్లో తిరిగి రాజమండ్రి అసెంబ్లీ స్థానం నుండి పోటీ చేసి కాంగ్రెస్‌ అభ్యర్థి పోతుల వీరభద్రరావు పై గెలిచి రెండవసారి అసెంబ్లీకి ఎన్నికయ్యాడు. అనంతరం అతను ఎఐటియుసికి రాష్ట్ర ఆఫీస్‌ బేరర్‌గా పనిచేశాడు.

## మూలాలు


వర్గం:ఆంధ్రప్రదేశ్ కమ్యూనిస్టు నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:1925 జననాలు
వర్గం:2021 మరణాలు
విశాలాక్షి నగర్ (విశాఖపట్నం)

**విశాలాక్షి నగర్**, ఆంధ్రప్రదేశ్ రాష్ట్రంలోని విశాఖపట్నం నగరానికి ఉత్తర భాగంలో ఉన్న శివారు ప్రాంతం. ఇది మహా విశాఖ నగరపాలక సంస్థ స్థానిక పరిపాలన పరిమితుల్లోకి వస్తుంది. నగర కేంద్రంగా ఉన్న ద్వారకా నగర్ నుండి 5 కి.మీ.ల దూరంలో ఉంది. 16వ జాతీయ రహదారిలో విశాఖ నగర ప్రారంభంలోనే ఈ ప్రాంతం ఉంది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 11 మీటర్ల ఎత్తులో ఉంది.

## ఉపప్రాంతాలు
అల్లూరి సీతారామ రాజు మార్గం, బీచ్ రోడ్, దయాల్ నగర్ కాలనీ, పోలీస్ క్వార్టర్స్ రోడ్, రాయ్‌పూర్ - జగదల్‌పూర్ - విశాఖపట్నం రోడ్ మొదలైన ఉపప్రాంతాలు ఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో విశాలాక్షి నగర్ మీదుగా నగరంలోని ఇతర ప్రాంతాలకు బస్సు సౌకర్యం ఉంది.

## ప్రార్థనా మందిరాలు
# భవానీ సమేత కిలాసగిరి స్వామి దేవాలయం
# శివాలయం
# సాయిబాబా దేవాలయం
# కోదండ రామాలయం
# కొత్త అమ్మవారి గ్రామ దేవత
# మస్జిద్-ఇ-ముజ్జామిల్
# ఉస్మానియా మసీదు
# మొహమ్మది మసీదు

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
బొడ్డు భాస్కర రామారావు

**బొడ్డు భాస్కర రామారావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1994 నుంచి 2004 వరకు పెద్దాపురం ఎమ్మెల్యేగా పనిచేశాడు. క‌రోనా బారిన‌ప‌డిన ఆయన విశాఖ‌ప‌ట్నంలోని ఓ ప్రైవేట్ ఆస్ప‌త్రిలో చికిత్స పొందుతూ 2021 మే 2న మరణించాడు. ఆయనకు భార్య, కుమారుడు, కుమార్తె ఉన్నారు.

## రాజకీయ జీవితం
బొడ్డు భాస్కర రామారావు కాంగ్రెస్ పార్టీ నాయకుడిగా 1971 నుంచి 1981 వరకు పెద్దాడ గ్రామ సర్పంచ్‌గా ఏకగ్రీవంగా ఎన్నికైయ్యాడు. అనంతరం 1982లో సామర్లకోట సమితి అధ్యక్షునిగా పనిచేశాడు. భాస్కర రామారావు 1984లో తెలుగుదేశం పార్టీలో చేరి తూర్పుగోదావరి జిల్లా పరిషత్‌ చైర్మన్‌గా పనిచేశాడు.భాస్కర రామారావు 1994లో జరిగిన ఆంధ్రప్రదేశ్ అసెంబ్లీ ఎన్నికల్లో పెద్దాపురం నియోజకవరం నుండి తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పంతం పద్మనాభం పై 12458 ఓట్ల మెజారిటీతో తొలిసారి ఎమ్మెల్యేగా గెలిచి అసెంబ్లీలోకి అడుగు పెట్టాడు. ఆయన 1999లో జరిగిన అసెంబ్లీ ఎన్నికల్లో తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పంతం గాంధీ మోహన్ పై 5306 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. భాస్కర రామారావు 2004 అసెంబ్లీ ఎన్నికల్లో కాంగ్రెస్ పార్టీ అభ్యర్థి తోట గోపాలకృష్ణ చేతిలో 10584 ఓట్ల తేడాతో, 2009లో ప్రజారాజ్యం పార్టీ అభ్యర్థి పంతం గాంధీ మోహన్ చేతిలో 3056 ఓట్ల తేడాతో ఓటమి పాలయ్యాడు. ఆయన 2012-2017 వరకు టీడీపీ ఎమ్మెల్సీగా పనిచేశాడు.

## మూలాలు


వర్గం:భారత జాతీయ కాంగ్రెస్ నాయకులు
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు
వర్గం:కరోనా వ్యాధి మరణాలు
అక్కిరెడ్డిపాలెం (విశాఖపట్నం)

**అక్కిరరెడ్డిపాలెం,** విశాఖపట్నం నగరపు దక్షిణ ప్రాంతంలో ఉన్న ఒక పేట. ఇది మహా విశాఖ నగరపాలక సంస్థ స్థానిక పరిపాలనా పరిమితుల్లోకి వచ్చే ప్రాంతం. ద్వారకా నగర్ నుండి సుమారు 15 కి.మీ.దూరంలో షీలా నగర్, నాతయ్యపాలెం ల మధ్య అక్కిరెడ్డిపాలెం ఉంది. భారత్ హెవీ ఎలక్ట్రికల్స్, విశాఖ డెయిరీతో సహా ఇక్కడ కొన్నిపరిశ్రమలు ఉన్నాయి. 

## రవాణా సౌకర్యాలు
అక్కిరెడ్డిపాలెంనకు  విశాఖనగరంలో గాజువాక, కూర్మనపాలెం, గంట్యాడ, హెచ్‌బి కాలనీ, స్థీల్ ప్లాంటు, సింథియా ఇంకా ఇతర ముఖ్యమన ప్రాంతాల నుండి ఆంధ్రప్రదేశ్ రోడ్డు రవాణా సంస్థ బస్సులు తిరుగుతాయి.

## ప్రస్తావనలు

వర్గం:విశాఖపట్నంలోని ప్రాంతాలు
వర్గం:Coordinates on Wikidata


## వెలుపలి లంకెలు
ద్వారకా నగర్ (విశాఖపట్నం)

**ద్వారకా నగర్**, ఆంధ్రప్రదేశ్ లోని విశాఖపట్నంలో ఉన్న ప్రాంతం. నగరంలోని ప్రధాన వాణిజ్య ప్రాంతాలలో ఇదీ ఒకటి. ఇక్కడ షాపింగ్ మాల్స్, విద్యాసంస్థలు, హోటళ్ళు, లాడ్జీలు, ఫుడ్ కోర్టులు, రెస్టారెంట్లు, కోచింగ్ సెంటర్లు మొదలైనవి ఎక్కువగా ఉన్నాయి.

## ఉప ప్రాంతాలు
బ్రిట్స్ రోడ్, డైమండ్ పార్క్ జంక్షన్, రమతల్కీస్ ఏరియా, రెడ్నం అల్కాజర్, సాగర్ నగర్, శాంతిపురం, శ్రీనగర్ మొదలైన ఉపప్రాంతాలు ఉన్నాయి.

## వాణిజ్యం
విశాఖపట్నంలోని ప్రధాన వాణిజ్య ప్రాంతాలలో ఒకటైన ఈ ప్రాంతం, అన్ని రకాల అవుట్‌లెట్‌లు, కార్యాలయాలకు వ్యాపార కేంద్రంగా ఉంది.

## రవాణా
విశాఖపట్నం బస్సు రవాణా కేంద్రంగా ఉన్న ఈ ద్వారకా నగర్ ప్రాంతంలో సెంట్రల్ బస్ స్టేషన్, ద్వారకా బస్ స్టేషన్ ఉన్నాయి. ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో ద్వారకా నగర్ మీదుగా నగరంలోని ఇతర ప్రాంతాలకు బస్సు సౌకర్యం ఉంది.

## చిత్రమాలిక

దస్త్రం:Andhra Bank Complex at Visakhapatnam.jpg|ద్వారకానగర్ లోని ఆంధ్ర బ్యాంక్ కాంప్లెక్స్.
దస్త్రం:Vsquare-shoppingmall.jpg|ద్వారకానగర్ లోని షాపింగ్ మాల్.


## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
గొల్లపల్లి శ్రీనివాస్ అశోక్

**గొల్లపల్లి శ్రీనివాస్ అశోక్‌** కేంద్ర పాలిత ప్రాంతం పుదుచ్చేరిలోని యానాంకు చెందిన రాజకీయ నాయకుడు. ఆయన జరిగిన ఎన్నికల్లో యానాం అసెంబ్లీ నియోజకవర్గం నుండి ఇండిపెండెంట్ అభ్యర్థిగా పోటీ చేసి 655 ఓట్లతో ఎమ్మెల్యేగా గెలిచాడు.

## రాజకీయ నేపథ్యం
గొల్లపల్లి శ్రీనివాస్‌ అశోక్‌ తండ్రి గంగాధర ప్రతాప్‌ 2000 యానాం ఉప ఎన్నికల్లో అప్పటి కాంగ్రెస్‌ సీఎం అభ్యర్థి పి.షణ్ముగంపై బీజేపీ అభ్యర్థిగా పోటీ చేసి ఓటమి పాలయ్యాడు. అనంతరం 2001లో ఎమ్మెల్యే ఎన్నికల్లో 	మల్లాడికృష్ణారావు గారి చేతిలో ఓటమి పాలయ్యాడు. యానాంలో ప్రతిపక్ష నాయకుడుగా ఉన్న గంగాధర ప్రతాప్‌ 2004లో గుండెపోటుతో చనిపోయాడు.

గొల్లపల్లి శ్రీనివాస్‌ అశోక్‌ తండ్రి మరణాంతరం రాజకీయాల పట్ల ఆసక్తితో రాజకీయాలకు వచ్చాడు. శ్రీనివాస్ అశోక్ ‘నమస్తే యానాం’ అంటూ 2021 జనవరిలో రాజకీయ ఆరంగేట్రం చేశాడు. యానాం నియోజకవర్గ పరిధిలోని అన్ని గ్రామాల్లో తిరుగుతూ అక్కడవారినీ కలుసుకుంటూ ప్రజలకు దగ్గరయ్యాడు. 

గొల్లపల్లి శ్రీనివాస్​ అశోక్ కేంద్ర పాలిత ప్రాంతమైన పుదుచ్చేరి 2021 అసెంబ్లీ ఎన్నికల్లో యానాం నియోజకవర్గం నుంచి స్వతంత్ర అభ్యర్థిగా పోటీ చేసి పుదుచ్చేరి మాజీ ముఖ్యమంత్రి రంగస్వామిపై 655 ఓట్ల తేడాతో గెలుపొందాడు. ఏప్రిల్ 6న ఎన్నికల్లో మొత్తం 34927 ఓట్లు పాలవగా అశోక్ కు 17132 రాగా, రంగస్వామికి 16477ఓట్లు వచ్చాయి.

## మూలాలు

వర్గం:పుదుచ్చేరి రాజకీయ నాయకులు
వర్గం:1992 జననాలు
వర్గం:పుదుచ్చేరి వ్యక్తులు
వర్గం:పుదుచ్చేరి
కొత్తగూడెం పురపాలకసంఘం

**కొత్తగూడెం పురపాలకసంఘం**, తెలంగాణ రాష్ట్రం, భద్రాద్రి కొత్తగూడెం జిల్లాకు చెందిన ఒక పట్టణ స్థానిక స్వపరిపాలన సంస్థ. కొత్తగూడెం పట్టణం దీని ప్రధాన పరిపాలన కేంద్రం. ఈ పురపాలక సంఘం ఖమ్మం లోక్‌సభ నియోజకవర్గం లోని కొత్తగూడెం శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న కొత్తగూడెం 1971లో 3వ గ్రేడ్ పురపాలక సంఘంగా ఏర్పాటుచేయబడి, 1995లో ఫస్ట్ గ్రేడ్ పురపాలక సంఘంగా మార్చబడింది.

## భౌగోళికం
కొత్తగూడెం 16.10 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 270 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 79850 మంది కాగా, అందులో 39083 మంది పురుషులు, 40767 మంది మహిళలు ఉన్నారు. 22704 గృహాలు ఉన్నాయి. ఇది పరిపాలనా పరంగా మునిసిపాలిటీ 17 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 36 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బోయిన విజయకుమార్
# వేల్పుల దామోదర్
# కౌదగాణి పరమేష్ యాదవ్
# కేమశెట్టి సుజాత
# తాలూగు అనిల్
# కాపు సీతాలక్ష్మి
# పులి గీత
# కంచర్ల జమలయ్య
# మోర్ రూప
# మునిగడప పద్మ
# భూక్య శ్రీనివాస్
# కురపాటి విజయలక్ష్మి
# వనచర్ల విమల
# అఫ్జల్ ఉన్నిసా బేగం
# పల్లపు లక్ష్మణ్
# మాచర్ల రాజకుమారి
# గుమ్మడెల్లి కళ్యాణి
# పోలోజు సత్యనారాయణ చారి
# బండి నరసింహారావు
# అజ్మీరా సుజాత
# మాడ సత్యవతి
# తొగరు రాజనళిని
# వై. శ్రీనివాస్ రెడ్డి
# బలిశెట్టి సత్యభామ
# ఎండి. సహేరా బేగం
# అంబాల వేణుగోపాల్
# వేముల ప్రసాద్
# మండల అమని
# టాంగెల్ల లక్ష్మణ్
# నెరెళ్ళ సమైక్య
# కె. ధర్మరాజు
# కె. లీలారాణి
# రవి మమత
# కాసుల ఉమారాణి
# బండారి రుక్మాంగదర్
# బీమా శ్రీవల్లి

## మూలాలు

## వెలుపలి లంకెలు
* పాల్వంచ పురపాలక సంఘ అధికారిక వెబ్సైటు

వర్గం:భద్రాద్రి కొత్తగూడెం జిల్లా పురపాలక సంఘాలు
వర్గం:1971 స్థాపితాలు
జోజి

**జోజి** క్రైమ్ డ్రామా నేపథ్యంలో 2021లో విడుదలైన మలయాళం సినిమా. షేక్స్‌పియర్ రాసిన నాటకం ‘మెక్‌-బెత్‌’ ఆధారంగా ఈ సినిమాను నిర్మించారు. ఈ చిత్రాన్ని భావన స్టూడియోస్ & వర్కింగ్ క్లాస్ హీరో వారు సంయుక్తంగా నిర్మించారు. జోజి చిత్రం అమెజాన్‌ ప్రైమ్‌లో 2021, ఏప్రిల్ 7న విడుదలైంది.

## సినిమా కధ
కేరళలోని మారుమూల ప్రాంతంలో ఓ సంపన్న కుటుంబం ఉంటుంది. దీనికి కుట్టప్పన్‌ యజమాని. అతనికి ముగ్గురు కుమారులు. తండ్రి అంటే అందరికీ హడల్‌. జోజి ముగ్గురిలో చిన్నవాడు. బీటెక్‌ మధ్యలోనే వదిలేసి ఇంట్లో ఖాళీగా ఉంటాడు. ఓ రోజు తండ్రి హఠాత్తుగా అనారోగ్యం పాలవుతాడు. తండ్రి ఉండగా ఆస్తిని స్వేచ్ఛగా అనుభవించే అవకాశం దొరకదని వారంతా భావిస్తూ ఉంటారు. ఇలాంటి సమయంలో తండ్రిని అడ్డుతొలగించుకొని ఆస్తిని చేజిక్కించుకోవాలనుకుంటాడు జోజి. తనకొచ్చిన వాటాతో విదేశాల్లో స్థిరపడాలని కలకంటుంటాడు. మరి జోజి ఏం చేశాడు? తన పథకం ప్రకారమే అంతా జరిగిందా? ఈ కుట్ర ఎలాంటి మలుపులు తిరిగిందనేది మిగతా కథ.

## నటీనటులు - సినిమాలో పాత్ర పేరు
* ఫహాద్‌ ఫాజిల్ - జోజి పానచెల్
* బాబురాజ్ - జొమోన్ పానచెల్
* జోజి ముండకాయం - జైసాన్ పానచెల్
* సన్నీపీ.ఎన్ - కుత్తప్పన్ పీకే పానచెల్
* ఉన్నిమయ ప్రసాద్- బిన్సీ 
* షమ్మీ తిలకన్ - డా.ఫెలిక్స్ 
* అలిస్టర్ అలెక్స్ - పాపీ
* బాసిల్ జోసెఫ్ - కెవిన్ 
* రేంజిత్ రాజన్ - గిరీష్ 
* దనీష్ ఏ బాలన్ - తొట్ట సుది
* రేంజిత్ గోపాలి - సురేష్ 

## మూలాలు

వర్గం:2021 సినిమాలు
వర్గం:మలయాళ సినిమాలు
అగనంపూడి

**అగనంపూడి,** భారతదేశంలోని ఆంధ్రప్రదేశ్ లోని విశాఖపట్నం నగరానికి శివారు ప్రాంతం.

## గురించి
విశాఖపట్నంలో ముఖ్యమైన శివారు ప్రాంతాలలో ఇదిఒకటి.ఈ ప్రాంతంలో చాలా పరిశ్రమలు,ఇంజనీరింగ్ కళాశాలలు ఇక్కడఉన్నాయి.భవన నిర్మాణాలు ఇక్కడ బాగా స్థాపించబడినవి. గాజువాక ఆర్టీఓ కార్యాలయం ఈప్రాంతంలోనే ఉంది.ఈ ప్రాంతం విశాఖపట్నం స్టీల్ ప్లాంట్ టౌన్ షిప్ ప్రక్కనే ఉంది.

## రవాణా
ఈ ప్రాంతం గాజువాక, ఎన్ఏడి ఎక్స్ రోడ్, మల్కాపురం, ద్వారకా నగర్, విశాఖపట్నం స్టీల్ ప్లాంట్‌తో బాగా అనుసంధానించబడి ఉంది.ఇక్కడ చాలామంది స్థానిక ప్రజలు స్టీల్ ప్లాంట్లలో పనిచేస్తున్నారు. సమీప రైల్వే స్టేషన్ దువ్వాడ ఇక్కడకు 4 కి.మీ దూరంలోఉంది. జాతీయ రహదారి H 16 (చెన్నై-కోల్‌కతా) ఈ గ్రామంగుండా వెళుతుంది.

; ఆంధ్రప్రదేశ్ రాష్ట్ర రోడ్డు రవాణా సంస్థ మార్గాలు
:

## ప్రస్తావనలు



## వెలుపలి లంకెలు

వర్గం:విశాఖపట్నంలోని ప్రాంతాలు
వర్గం:Coordinates on Wikidata
పాల్వంచ పురపాలకసంఘం

**పాల్వంచ పురపాలకసంఘం**, తెలంగాణ రాష్ట్రం, భద్రాద్రి కొత్తగూడెం జిల్లాకు చెందిన ఒక పట్టణ స్థానిక స్వపరిపాలన సంస్థ. పాల్వంచ పట్టణం దీని ప్రధాన పరిపాలన కేంద్రం. ఈ పురపాలక సంఘం ఖమ్మం లోక్‌సభ నియోజకవర్గం లోని కొత్తగూడెం శాసనసభ నియోజకవర్గం పరిధిలో ఉంది. 

## చరిత్ర
మేజర్ గ్రామ పంచాయితీగా ఉన్న పాల్వంచ 1987లో 3వ గ్రేడ్ పురపాలక సంఘంగా ఏర్పాటుచేయబడి, 2001లో అప్ గ్రేడ్ చేయబడింది. ఈ పట్టణంలో 24 వార్డులు ఉన్నాయి. 1987లో తొలిసారి మునిసిపల్‌ ఎన్నికలు జరిగాయి. ఆ ఎన్నికల్లో కాంగ్రెస్‌ నాయకుడు కొమరం రాములు తొలి చైర్మన్‌గా ఎన్నికయ్యాడు. ఆ పాలకవర్గం 1992 వరకు కొనసాగగా, 1995లో రెండవసారి జరిగిన ఎన్నికల్లో మళ్లీ కాంగ్రెస్‌ విజయం సాధించింది. 2000 సంత్సరం వరకు బన్సీలాల్‌ చైర్మన్‌గా పనిచేశాడు. ఇక ఆ తరువాత 21 సంవత్సరాలుగా ఈ ద్వితీయ శ్రేణి మున్సిపాల్టీకి ఎన్నికలు నిర్వహించలేదు. 

పాల్వంచ పురపాలకసంఘం 2025లో కొత్తగూడెం నగరపాలక సంస్థలో విలనమైంది.

## భౌగోళికం
పాల్వంచ 60.82 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 290 కిలోమీటర్ల దూరంలో, జిల్లా కేంద్రం కొత్తగూడెం నుండి 12 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 80144 మంది కాగా, అందులో 39893 మంది పురుషులు, 40251 మంది మహిళలు ఉన్నారు. 20857 గృహాలు ఉన్నాయి. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 24 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

## మూలాలు

## వెలుపలి లంకెలు
* పాల్వంచ పురపాలక సంఘ అధికారిక వెబ్సైటు 

వర్గం:భద్రాద్రి కొత్తగూడెం జిల్లా పురపాలక సంఘాలు
వర్గం:1987 స్థాపితాలు
ఉదయనిధి స్టాలిన్

**ఉద‌య‌నిధి స్టాలిన్‌** భారతదేశానికి చెందిన రాజకీయ నాయకుడు, సినీ నటుడు, సినిమా డిస్ట్రిబ్యూటర్, నిర్మాత. తమిళనాడు ఉప ముఖ్యమంత్రి. 2021 త‌మిళ‌నాడు అసెంబ్లీ ఎన్నిక‌ల్లో డీఎంకే పార్టీ తరపున పోటీ చేసి ఎమ్మెల్యేగా గెలిచాడు. 2024 సెప్టెంబరు 28 నుండి ద్రవిడ మున్నేట్ర కజగం పార్టీ తరుపున ప్రస్తుత తమిళనాడు ఉప ముఖ్యమంత్రిగా అధికారంలో ఉన్నాడు.

## జీవిత నేపథ్యం
ఉదయనిధి స్టాలిన్ 1977, నవంబరు 27న స్టాలిన్, దుర్గా దంపతులకు జన్మించాడు. అతను త‌మిళ‌నాడు  ముఖ్య‌మంత్రి, డీఎంకే అధ్యక్షుడు ఎం. కె. స్టాలిన్ కుమారుడు, మాజీ ముఖ్యమంత్రి కరుణానిధి మ‌నువ‌డు. ఉదయనిధి స్టాలిన్ పదవ తరగతి వరకు డోన్ బోస్కోలో పూర్తి చేసి, చెన్నైలోని లయోల కాలేజీ నుండి బీఎస్సీ పూర్తి చేశాడు.

## సినిమా జీవితం
ఉదయనిధి స్టాలిన్, రెడ్ జైంట్ మూవీస్ పతాకంపై 2008లో విజయ్, త్రిష హీరోహీరోయిన్లుగా 'కురువి' చిత్రం నిర్మించి, నిర్మాతగా సినీరంగంలోకి అడుగు పెట్టాడు.  తరువాత 2009లో ఆధవాన్, 2010లో మన్మధన్ అంబు, 2010లో 7th సెన్స్ చిత్రాలను నిర్మించాడు. అతను 2012లో ఓరు కల్ ఓరు కన్నడి (తెలుగులో ఒకే..ఒకే ) చిత్రం ద్వారా హీరోగా పరిచయమయ్యాడు.

## నటించిన సినిమాలు

## రాజకీయ జీవితం
ఉదయనిధి స్టాలిన్ 2019, జూలై 4న డిఎంకే పార్టీ రాష్ట్ర యువజన విభాగం కార్యదర్శిగా నియమితుడయ్యాడు. ఆయన 2021 త‌మిళ‌నాడు అసెంబ్లీ ఎన్నిక‌ల్లో డీఎంకే పార్టీ తరపున చెపాక్‌ నియోజకవర్గం నుంచి పోటీ చేసి తన సమీప పీఎంకే అభ్యర్థి ఏవికే. కాసల్లిపై దాదాపు 69,355 ఓట్ల మెజారిటీతో ఎమ్మెల్యేగా గెలిచాడు. 2024 సెప్టెంబరు 28 నుండి ద్రవిడ మున్నేట్ర కజగం పార్టీ తరుపున ప్రస్తుత తమిళనాడు ఉప ముఖ్యమంత్రిగా అధికారంలో ఉన్నాడు.

## నిర్మాతగా
* కురువి (2008)
* ఆధవాన్ (2009)
* మన్మధన్ అంబు (2010)
* 7 ఆమ్ అరివు (2011)

## డిస్ట్రిబ్యూటర్ గా
* విన్నైతాండి వరువాయా (2010)
* మద్రసాపట్టిణం (2010)
* బాస్ ఎన్గిర భాస్కరన్ (2010)
* మైనా (2010)
* బక్రీద్ (2019)

## మూలాలు

వర్గం:తమిళనాడు రాజకీయ నాయకులు
వర్గం:తమిళనాడు సినిమా నటులు
వర్గం:తమిళ సినిమా నటులు
వర్గం:1977 జననాలు
యారాడ (విశాఖపట్టణం)

**యారాడ**, ఆంధ్రప్రదేశ్ రాష్ట్రంలోని విశాఖపట్నం నగరానికి శివారు ప్రాంతం. ఇక్కడ యారాడ బీచ్ ఉంది. అధిక జనాభా పర్యటించే బీచ్‌లలో ఇది ఒకటి. యారాడ ప్రాంతం మహా విశాఖ నగరపాలక సంస్థ స్థానిక పరిపాలనా పరిధిలో ఉంది. గాజువాక మండలంలో ఈ ప్రాంతం భాగంగా ఉంది. ఇక్కడ యారాడ కొండలు ఉన్నాయి.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో యారాడ మీదుగా నగరంలోని పూర్ణ మార్కెట్, నావల్ బేస్, సింధియా, కాన్వెంట్ జంక్ష, సిండా, సింహాచలం, మల్కాపురం, గాజువాక, గోపాలపట్నం, వుడా పార్క్, కపులతుంగ్లం, కలెక్టర్ కార్యాలయం, మిండి, ఆర్టీసీ కాంప్లెక్స్, జనతా కాలనీ, కూర్మనపాలెం మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని విశాఖపట్టణం, మర్రిపాలెంలలో రైల్వే స్టేషన్లు ఉన్నాయి.

## ప్రార్థనా మందిరాలు
# హనుమాన్ దేవాలయం
# శివ రామాలయం
# సాయిబాబా దేవాలయం
# దుర్గాదేవి దేవాలయం
# యారాడ మసీదు
# మినారా మసీదు

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
పి.ఎ.మొహమ్మద్ రియాస్

**పి.ఎ. మొహమ్మద్‌ రియాస్‌** కేరళ రాష్ట్రానికి చెందిన రాజకీయ నాయకుడు. ఆయన 2021 కేరళ అసెంబ్లీ ఎన్నికల్లో బేపోర్‌ నియోజకవర్గం నుంచి పోటీ చేసి ఎమ్మెల్యేగా గెలిచాడు. రియాస్‌ ప్రస్తుతం డెమోక్రటిక్‌ యూత్‌ ఫెడరేషన్‌ (డీవైఎఫ్ఐ) జాతీయ అధ్యక్షుడిగా ఉన్నాడు.

## జననం & విద్యాభాస్యం
మొహమ్మద్‌ రియాస్‌ కాలికట్ లో జన్మించాడు. ఆయన తండ్రి పీఎం.అబ్దుల్ ఖదీర్,రిటైర్డ్ ఐపీఎస్ అధికారి. ఆయన గవర్నమెంట్ లా కాలేజ్, కోజికోడ్‌ నుండి పట్టా పొందాడు.

## వైవాహిక జీవితం & పిల్లలు
మొహమ్మద్‌ రియాస్‌కు 2002లో సమీహ సైతాలవిని పెళ్ళి చేసుకున్నాడు. 2015లో వారు విడాకులు తీసుకున్నారు. కేరళ సీఎం పిన‌ర‌యి విజ‌య‌న్ కూతురు వీణా తయికండియిల్‌ 2020, జూన్ 15న రెండవ వివాహం చేసుకున్నాడు. ఇద్దరికీ ఇది రెండవ పెళ్లి. రియాస్‌కు ఇద్దరు పిల్లలు, వీణకు ఒక కుమారుడు ఉన్నాడు.

## రాజకీయ జీవితం
మొహమ్మద్‌ రియాస్‌ 2017 ఫిబ్రవరిలో డెమోక్రటిక్‌ యూత్‌ ఫెడరేషన్‌ (డీవైఎఫ్ఐ) జాతీయ అధ్యక్షుడిగా నియమితులయ్యాడు. 2009 లోక్‌సభ ఎన్నికల్లో కోజికోడ్ నుంచి పోటీచేసి యూడీఎఫ్ నేత రాఘవన్ చేతిలో 800 ఓట్ల తేడాతో ఓడిపోయాడు. 2021లో జరిగిన కేరళ అసెంబ్లీ ఎన్నికల్లో కోజికోడ్‌ జిల్లా బేపోర్‌ నియోజకవర్గం నుంచి పోటీచేసి ఎమ్మెల్యేగా ఎన్నికయ్యాడు.

## మూలాలు

వర్గం:కేరళ రాజకీయ నాయకులు
వర్గం:కేరళ వ్యక్తులు
అఖిల్ గొగోయ్

**అఖిల్‌ గొగోయ్‌** అస్సాం రాష్ట్రానికి చెందిన రాజకీయ నాయకుడు, రైతు నాయకుడు, సమాచార హక్కు చట్టం కార్యకర్త . ఆయన 2021 అసోం అసెంబ్లీ ఎన్నికల్లో ఎన్నికల్లో శిబ్‌సాగర్ నియోజకవర్గం నుంచి స్వతంత్ర అభ్యర్థిగా పోటీచేసి ఎమ్మెల్యేగా గెలిచాడు. ఆయన శాసనసభ్యుడిగా 2021 మే 21న ప్రమాణ స్వీకారం చేశాడు.

## జననం & విద్యాభాస్యం
అఖిల్ గొగోయ్ 1975లో అస్సాంలో జన్మించాడు. ఆయన గువహాటిలోని కాటన్ కాలేజి నుంచి 1996లో పట్టభద్రుడయ్యాడు. 1990 నాటి నుంచి సోషియో పొలిటిక్ ఆర్గనైజేషన్ లో సభ్యుడిగా, సీపీఐ (మార్క్సిస్ట్-లెనినిస్ట్) తో కలిసి పనిచేస్తున్నాడు. 1995-96 మధ్య ఆయన కాటన్ కాలేజి స్టూడెంట్ యూనియన్‌ ప్రధాన కార్యదర్శిగా పనిచేశాడు.

## రాజకీయ జీవితం
2015, మార్చి 20న అస్సాం మొరాన్ లో జరిగిన కృషక్ ముక్తి సంగ్రామ్ సమితి 4వ 2-వార్షిక సదస్సులో గాంధేయ నాయకుడు అన్నా హజారే చేసిన ప్రసంగం తర్వాత కార్యకర్త అఖిల్ గొగోయ్ మాట్లాడుతూ గణ ముక్తి సంగ్రామ్ అసోమ్ పార్టీ విషయాన్ని ప్రకటించాడు.

సీఏఏ వ్యతిరేక ఉద్యమం నేపథ్యంలో దేశద్రోహం అభియోగాల కింద 2019లో గొగోయ్‌‌ను అరెస్ట్ చేశారు. అఖిల్ గొగోయ్ 2020 అక్టోబరులో రైతు సంస్థ క్రిషక్ ముక్తి సంగ్రామ్ సమితి (కేఎంఎస్ఎస్), కొన్ని యాంటీ సీఏఏ సంస్థల మద్దతుతో రైజోర్ దళ్‌ను స్థాపించాడు. ఆయన 2021 అసోం అసెంబ్లీ ఎన్నికల్లో ఎన్నికల్లో శిబ్‌సాగర్ నియోజకవర్గం నుంచి స్వతంత్ర అభ్యర్థిగా పోటీ చేసి తన సమీప ప్రత్యర్థి, బీజేపీ అభ్యర్థి సురభి రాజ్‌కోన్వారిపై 11,875 ఓట్ల తేడాతో గెలుపొంది, ఎమ్మెల్యే అయ్యాడు. అఖిల్‌ తరఫున అతని తల్లి ప్రియదా గొగోయ్‌ (85) ప్రచారం చేసింది.

## 2011 అవినీతి వ్యతిరేక ఉద్యమం
అఖిల్‌ గొగోయ్‌ 2011 మే 20లో గువాహటిలో 2011 అవినీతి వ్యతిరేక ఉద్యమం చేపట్టాడు.ఈ ఉద్యమానికి అన్న హజారే, స్వామి అగ్నివేశ్, కిరణ్ బేడీ పాల్గొని ఆయనకు సంఘీభావం తెలిపారు.

## మూలాలు

వర్గం:అసోం రాజకీయ నాయకులు
వర్గం:1975 జననాలు
వర్గం:అసోం వ్యక్తులు
వెంకోజిపాలెం

**వెంకోజిపాలెం**, ఆంధ్రప్రదేశ్ రాష్ట్రంలోని విశాఖపట్నం జిల్లా మహా విశాఖ నగరపాలక సంస్థ పరిధిలోని శివారు ప్రాంతం. ఇది న్యూ వెంకోజిపాలెం, పాత వెంకోజిపాలెంగా విభజించబడింది.

## సమీప ప్రాంతాలు
ఇక్కడికి సమీపంలో దుర్గా నగర్ (1 కిమీ), హెచ్‌బి కాలనీ (1 కిమీ), మద్దిలపాలెం (1 కిమీ), అప్పుగర్ (1 కిమీ), హనుమంతవాక (1 కిమీ) మొదలైన ప్రాంతాలు ఉన్నాయి.

## ప్రార్థనా మందిరాలు
# కనకదుర్గ దేవాలయం
# రామాలయం
# శివాలయం
# అంజనేయ స్వామి దేవాలయం
# వెంకటేశ్వర స్వామి దేవాలయం

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో వెంకోజీపాలెం మీదుగా ఓహ్పో, అరిలోవ, హెచ్‌బి కాలనీ, ఆర్టీసీ కాంప్లెక్స్, గాంటియాడ హెచ్‌బి కాలనీ, మద్దిలపాలెం మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని విశాఖపట్టణం, కొత్తపాలెంలలో రైల్వే స్టేషన్లు ఉన్నాయి.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
వెలంపేట

**వెలంపేట**, ఆంధ్రప్రదేశ్ రాష్ట్రంలోని విశాఖపట్నం నగరంలోని ఒక వాణిజ్య ప్రాంతం. ఇది మహా విశాఖ నగరపాలక సంస్థ స్థానిక పరిపాలన పరిమితుల్లో ఉన్న ఈ ప్రాంతం ద్వారకా బస్ స్టేషన్ నుండి సుమారు 4 కి.మీ. దూరంలో ఉంది. 

విశాఖపట్నం నగరంలోని పాత ప్రాంతాలలో ఈ వెలంపేట ఒకటి. 1970ల నుండి ఇది నగరానికి వాణిజ్య కేంద్రంగా ఉంది. ఇక్కడ జిల్లాల బిఎస్ఎన్ఎల్ కార్యాలయం కూడా ఉంది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 27 మీటర్ల ఎత్తులో ఉంది.

## జనాభా
వెలంపేట 655 హెక్టార్ల విస్తీర్ణంలో ఉంది. ఇక్కడ మొత్తం జనాభా 16248 కాగా ఇందులో పురుషులు 8405 మంది, స్త్రీలు 7,843 మంది ఉన్నారు. ఇక్కడ 3802 గృహాలు ఉన్నాయి.

## సమీప ప్రాంతాలు
వెలంపేటకు దక్షిణం వైపు విశాఖపట్నం మండలం, దక్షిణం వైపు గాజువాక మండలం, ఉత్తరం వైపు కొత్తవలస మండలం, ఉత్తరం వైపు ఆనందపురం మండలం ఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో వెలంపేట మీదుగా బక్కన్నపాలెం, మధురవాడ, యెండాడ, హనుమంతువాక, మద్దెలపాలెం, ఆర్టీసీ కాంప్లెక్స్, జగదాంబ సెంటర్, టౌన్ కొత్తరోడ్, రవీంద్ర నగర్, విశాలాక్షి నగర్, గురుద్వార, సత్యం జంక్షన్, సీతమ్మధార, సింహాచలం, అరిలోవ మొదలైన ప్రాంతాలకు బస్సు సౌకర్యం ఉంది. పెందుర్తి రైల్వే స్టేషను, సింహాచలం నార్త్ రైల్వే స్టేషను వేలంపేటకు సమీపంలో ఉన్నాయి.

## విద్యాసంస్థలు
# టి.ఎస్.ఆర్.ఎన్ జూనియర్ కాలేజీ
# సెయింట్ జేవియర్ ఎస్ డిగ్రీ కళాశాల
# గాంధీ ఇన్స్టిట్యూట్ ఆఫ్ టెక్నాలజీ & మేనేజ్మెంట్
# భాష్యం హైస్కూల్
# అమర్‌కాన్సెప్ట్ హెచ్‌ఎస్ స్కూల్

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
వానతి శ్రీనివాసన్

**వానతి శ్రీనివాసన్‌**(ఆంగ్లం: Vāṉathi Srīṉivāsaṉ) తమిళనాడుకు చెందిన రాజకీయ నాయకురాలు, న్యాయవాది, ఆర్ఎస్ఎస్ కార్యకర్త. ఆమె 1993 నుండి చెన్నై హైకోర్టులో న్యాయవాదిగా ప్రాక్టీస్ చేస్తుంది. వానతీ ప్రస్తుతం భారతీయ జనతా పార్టీ మహిళా విభాగం జాతీయ అధ్యక్షురాలిగా పనిచేస్తుంది. ఆమె 2021 తమిళనాడులో అసెంబ్లీ ఎన్నికల్లో కోయంబత్తూర్‌ దక్షిణం నియోజకవర్గం నుండి పోటీ చేసి విజయం సాధించింది.

## జననం & విద్యాభాస్యం
వానతి శ్రీనివాసన్ 1970, జూన్ 6న కందస్వామి, పూవతల్ దంపతులకు తమిళనాడులెని, కోయంబత్తూరు, ఊళియంపాలయం గ్రామంలో జన్మించింది. ఆమెకు శివ కుమార్, తమ్ముడు ఉన్నాడు. ఆమె పదవ తరగతి వరకు తొండాముత్తూర్ హైయర్ సెకండరీ స్కూల్ లో చదివి, పి.ఎస్.జి ఆర్ట్స్ & సైన్స్ కాలేజ్ నుండి డిగ్రీ పూర్తి చేసింది. వానతి శ్రీనివాసన్‌ చెన్నైలోని డా. అంబేద్కర్ ప్రభుత్వ లా కళాశాల నుండి లా పట్టా అందుకుంది.

## వ్యక్తిగత జీవితం
వానతి శ్రీనివాసన్‌ కు, సు. శ్రీనివాసన్ తో వివాహం జరిగింది.ఆయన (2014-2017) వరకు మద్రాస్ హైకోర్ట్ అసిస్టెంట్ సొలిసిటర్ జనరల్ గా పనిచేశాడు. వానతి శ్రీనివాసన్‌ దంపతులకు ఇద్దరు కుమారులు ఆదర్శ్ వి.శ్రీనివాసన్ & కైలాష్ వి.శ్రీనివాసన్ ఉన్నారు.

## రాజకీయ జీవితం
వానతి శ్రీనివాసన్‌ 1988లో పి.ఎస్.జి ఆర్ట్స్ & సైన్స్ కాలేజ్ లో చదువుతూనే అఖిల భారతీయ విద్యార్థి పరిషత్తులో చేరింది. అనంతరం ఆమె కాలేజ్ కార్యదర్శిగా, కోయంబత్తూరునగర సంయుక్త కార్యదర్శిగా నియమితురాలైంది. లా కాలేజీలో చదువుతునప్పుడు ఆమె రాష్ట్ర అఖిల భారతీయ విద్యార్థి పరిషత్తు సంయుక్త కార్యదర్శిగా నియమితురాలైంది.

వానతి శ్రీనివాసన్‌ 1993 నుండి 1999 వరకు భారతీయ జనతా పార్టీలో క్రియాశీలకంగా పనిచేసింది. ఆమె 2011లో తొలిసారిగా మైలాపూర్ నియోజకవర్గం నుండి బీజేపీ పార్టీ తరపున పోటీ చేసి ఓటమిపాలయ్యింది. 2016లో కోయంబత్తూర్‌ దక్షిణం నియోజకవర్గం నుండి పోటీ చేసి ఓడిపోయింది. ఆమె ఓటమి చెందక ఓటమి యాత్రకు పేరిట విన్నూతమైన కార్యక్రమం చేపట్టి నియోజకవర్గంలోని ఒక్కో వీధికి వెళ్లి మరీ తను ఓడినందుకు కృతజ్ఞతలు తెలియజేసింది. ఆమె 2020 నవంబరులో భారతీయ జనతా పార్టీ మహిళా విభాగం జాతీయ అధ్యక్షురాలిగా నియమితురాలైంది.

వానతి శ్రీనివాసన్‌ 2021లో జరిగిన తమిళనాడు అసెంబ్లీ ఎన్నికల్లో కోయంబత్తూర్‌ దక్షిణం నియోజకవర్గం నుండి పోటీ చేసి 'మక్కల్ నీది మయ్యం పార్టీ' అధ్యక్షుడు, నటుడు కమల్ హాసన్ పై విజయం సాధించింది.

## మూలాలు

వర్గం:తమిళనాడు రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:1970 జననాలు
చందనా బౌరి

**చందనా బౌరి** పశ్చిమ బెంగాల్కు చెందిన రాజకీయ నాయకురాలు. ఆమె 2021 ప‌శ్చిమ బెంగాల్ అసెంబ్లీ ఎన్నిక‌ల్లో సల్తోరా నియోజకవర్గం నుండి పోటీ చేసి ఎమ్మెల్యేగా గెలిచింది.

## రాజకీయ జీవితం
చందనా బౌరి 2014నుండి భారతీయ జనతా పార్టీ పట్ల ఆకర్షితురాలై ఆపార్టీలో పని చేస్తోంది. రోజువారీ పనులు చేసుకొని జీవనం సాగించే దినసరి కూలి అయిన ఆమెకు 2021 ప‌శ్చిమ బెంగాల్ అసెంబ్లీ ఎన్నిక‌ల్లో సల్తోరా నియోజకవర్గం నుండి బీజేపీ పార్టీ ఆమెకు టికెట్ కేటాయించింది. ఈ ఎన్నికల్లో ఆమె తృణమూల్ కాంగ్రెస్ అభ్యర్థి సంతోష్ కుమార్ మండలం ‌పై 4 వేల ఓట్ల పైచిలుకు మెజారిటీతో విజయం సాధించింది.

## మూలాలు

వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ శాసన సభ్యులు
వర్గం:భారతీయ జనతా పార్టీ రాజకీయ నాయకులు
ఎన్.రంగాస్వామి

**ఎన్. రంగాస్వామి** కేంద్రపాలిత ప్రాంతం పుదుచ్చేరికి చెందిన రాజకీయ నాయకుడు. ఆయన మూడుసార్లు పుదుచ్చేరికి ముఖ్యమంత్రిగా పనిచేశాడు.

## పుదుచ్చేరి ముఖ్యమంత్రి

ఎన్. రంగాస్వామి 2001 నుండి 2008 వరకు, 2011 నుండి 2016 వరకు పుదుచ్చేరి ముఖ్యమంత్రిగా బాధ్యతలు నిర్వహించాడు. 2021 మే 7న పుదుచ్చేరి ముఖ్య‌మంత్రిగా ఎన్ రంగ‌సామి చేత లెఫ్టినెంట్ గ‌వ‌ర్న‌ర్ తమిళిసై సౌందరరాజన్ ప్రమాణస్వీకారం చేయించింది.

## రాజకీయ జీవితం
* 1991, 1996, 2001, 2006, 2021 తట్టాన్‌చావడి అసెంబ్లీ నుండి ఎమ్మెల్యేగా ఎన్నికయ్యాడు & 2011 & 2016 ఇందిరానగర్ నియోజకవర్గం నుండి ఎమ్మెల్యేగా ఎన్నికయ్యాడు.
* 1991 - ఎమ్మెల్యే భారత జాతీయ కాంగ్రెస్. 
* 1991 - వ్యవసాయ శాఖ మంత్రి
* 1996 - సహకార శాఖ మంత్రి
* 2000 - విద్య శాఖ మంత్రి
* 2001 to 2008 : ముఖ్యమంత్రి భారత జాతీయ కాంగ్రెస్
* 2011 - భారత జాతీయ కాంగ్రెస్ నుండి బయటకు వచ్చి సొంతగా ఆలిండియా ఎన్ఆర్ కాంగ్రెస్ పార్టీ స్థాపించాడు.
* 2011 - ముఖ్యమంత్రి
* 2016 - ప్రతిపక్ష నాయకుడు
* 2021 - ముఖ్యమంత్రి, ఎన్డీయే భాగ్యస్వామ్యంతో 
 

## ఎన్నికల్లో పోటీ - ఫలితం

## మూలాలు

వర్గం:1950 జననాలు
వర్గం:భారత జాతీయ కాంగ్రెస్ నాయకులు
వర్గం:పుదుచ్చేరి వ్యక్తులు
భీంగల్ పురపాలకసంఘం

**భీంగల్ పురపాలకసంఘం**, తెలంగాణ రాష్ట్రం, నిజామాబాద్ జిల్లాకు చెందిన ఒక పట్టణ స్థానిక స్వపరిపాలన సంస్థ. భీంగల్ పట్టణం దీని ప్రధాన పరిపాలన కేంద్రం. ఈ పురపాలక సంఘం నిజామాబాదు లోక్‌సభ నియోజకవర్గం లోని బాల్కొండ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న భీంగల్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
భీంగల్ 15.03 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 183 కిలోమీటర్ల దూరంలో, జిల్లా కేంద్రం నిజామాబాదు నుండి 40 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 15446 మంది కాగా, అందులో 7674 మంది పురుషులు, 7772 మంది మహిళలు ఉన్నారు. 4478 గృహాలు ఉన్నాయి. ఇది పరిపాలనా పరంగా మునిసిపాలిటీ 14 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 12 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం మల్లెల రాజశ్రీ చైర్‌పర్సన్‌గా, భగత్‌ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# కన్నె ప్రేమలత
# లింగాయ ధరవత్
# ముత్త లతా
# గున్నల బాలభగత్
# బొదిరే నర్సయ్య
# గంగాధర్ చెప్పల
# ఖైరునిస్సా బేగం
# సతీష్ గౌడ్ జోగన్ పెల్లీ
# మల్లెల రాజశ్రీ
# తుమ్మ భూదేవి
# షమీమ్ బేగం
# మల్లాల అనుపమ

## 2026 ఎన్నికలు
2026లో జరిగిన మున్సిపాలిటీ ఎన్నికలలో మొత్తం 12 వార్డుల్లో 8 స్థానాల్లో కాంగ్రెస్, బీఆర్‌ఎస్ 4 స్థానాల్లో విజయం సాధించారు.

## మూలాలు

## వెలుపలి లంకెలు
* భీంగల్ పురపాలక సంఘ అధికారిక వెబ్సైటు 

వర్గం:నిజామాబాదు జిల్లా పురపాలక సంఘాలు
వర్గం:2018 స్థాపితాలు
కేకే శైలజ

**కేకే శైలజ** కేరళ రాష్ట్రానికి చెందిన రాజకీయ నాయకురాలు. ఆమెను ప్రజలు ముద్దుగా శైలజ టీచర్‌గా పిలుస్తుంటారు. పిన‌ర‌యి విజ‌య‌న్ కేబినెట్ లో వైద్య ఆరోగ్య శాఖ మంత్రిగా పనిచేసింది. 2021 కేరళ అసెంబ్లీ ఎన్నికల్లో మట్టన్నూర్ నియోజకవర్గం నుంచి ఎమ్మెల్యేగా గెలిచింది. 

కేకే శైలజ 2024లో జరిగిన లోక్‌సభ ఎన్నికలలో వటకర లోక్‌సభ నియోజకవర్గం నుండి  పోటీ చేసి ఓడిపోయింది.

## జననం & విద్యాభాస్యం
కేకే శైలజ 1956, నవంబరు 20న కేరళ రాష్ట్రం, కన్నూర్ జిల్లాలోని మట్టన్నూర్ గ్రామంలో కె.కెకుందన్, శాంత దంపతులకు జన్మించింది. ఆమె శివపురంలో పదవ తరగతి వరకు చదువుకొని, మట్టన్నూర్ ఎన్‌.ఎస్‌.ఎస్‌ కళాశాలలో భౌతిక, రసాయన శాస్త్రంలో బిఎస్సీ పూర్తి చేసింది.

## వైవాహిక జీవితం & పిల్లలు
శైలజ కొంతకాలం టీచర్‌గా పనిచేసి పదవీ విరమణ చేసింది. ఆమెకు 1981లో భాస్కరన్ (రిటైర్ హెడ్ మాస్టర్) తో వివాహం జరిగింది. వారికీ ఇద్దరు కుమారులు లసిత్, శోబిత్ ఉన్నారు.

## రాజకీయ జీవితం
కేకే శైలజ కమ్యూనిస్ట్ కుటుంబం నుండి వచ్చిన వ్యక్తి. ఆమె 1980లో డెమోక్రటిక్‌ యూత్‌ ఫెడరేషన్‌ అఫ్ ఇండియా (డీవైఎఫ్ఐ) లో పనిచేసింది. 1980లో బీఎడ్‌ పూర్తి చేసింది. ఆ తర్వాత కన్నూరులోని శివపురం హైస్కూల్లో ఉపాధ్యాయురాలిగా చేరింది. ఉపాధ్యాయ సంఘంలోనూ తన వంతు పాత్ర పోషించింది. 17 సంవత్సరాలు ఉపాధ్యాయ వృత్తిలో వుండి ప్రజలకు సేవచేయాలనే ఉద్దేశంతో ఉద్యోగానికి స్వచ్ఛంద విరమణ చేసి పూర్తికాలం కార్యకర్తగా సిపిఎం పార్టీలో చేరింది. ఐద్వా రాష్ట్ర కార్యదర్శిగా ఎన్నో మహిళా పోరాటాలకు నాయకత్వం వహించింది. శైలజ ఐద్వా ఆధ్వర్యంలో వెలువడిన స్త్రీ శబ్దం ప్రెత్రికకు ఎడిటర్ గా పనిచేసింది.

కేకే శైలజ 1996లో కూతుపరంబ శాసనసభ నియోజకవర్గం నుండి గెలిచి తొలిసారి అసెంబ్లీలో ఎమ్మెల్యేగా అడుగు పెట్టింది. 2006లో పెరవూర్‌ శాసనసభ నియోజకవర్గం నుండి పోటీ చేసి రెండవసారి ఎమ్మెల్యేగా గెలిచింది. కేకే శైలజ 2016లో కూతుపరంబ శాసనసభ నియోజకవర్గం నుండి గెలిచి ఓట్ల మెజారిటీతో గెలిచి, పినరయి విజయన్ కేబినెట్ లో వైద్య ఆరోగ్య శాఖ మంత్రిగా బాధ్యతలు నిర్వహించింది. ఆమె 2021 కేరళ అసెంబ్లీ ఎన్నికల్లో మట్టనూర్ శాసనసభ నియోజకవర్గం నుంచి పోటీ చేసి 61035 వేల ఓట్ల మెజారిటీతో గెలిచింది.

## కేరళ ఆరోగ్య మంత్రిగా
కేకే శైలజ ఆరోగ్యమంత్రిగా కరోనా సమయంలో రాష్ట్రంలో కరోనా కేసులు ప్రారంభమైనప్పటి నుంచి అందరినీ అప్రమత్తం చేస్తూ పనిచేసింది. కరోనా వైరస్‌ను సమర్థవంతంగా ఎదుర్కోవటంలో రాష్ట్ర ఆరోగ్య శాఖ మంత్రి కేకే శైలజతో పాటు కేరళ ప్రభుత్వ కృషిని ఐక్యరాజ్య సమితి అభినందించింది. ఆమె ప్రభుత్వాస్పత్రుల్లోనూ ఆక్సిజన్ ఉత్పాదక ప్లాంట్లను ఏర్పాటు చేసింది. రోజుకు 140 టన్నుల ఆక్సిజన్ ఉత్పత్తి సామర్థ్యాన్ని సాధించింది. కరోనాపై ప్రజల్లో విస్తృతంగా ప్రచారం చేసి.. అవగాహన పెంపొందించారు.

## మూలాలు

వర్గం:1956 జననాలు
వర్గం:కేరళ రాష్ట్ర మంత్రులు
వర్గం:కేరళ మహిళలు
వర్గం:కేరళ రాజకీయ నాయకులు
వర్గం:భారత కమ్యూనిస్టు నాయకులు
మానస్ బిహారీ వర్మ

**మానస్ బిహారీ వర్మ** భారతదేశానికి చెందిన సాంకేతిక శాస్త్ర నిపుణుడు, ఏరోనాటికల్‌ పరిశోధకుడు, మాజీ శాస్త్రవేత్త. భారతీయ వాయుసేన అమ్ముల పొదిలో కీలకంగా మారిన తేజస్‌ యుద్ధవిమానాన్ని అభివృద్ధి చేయడంలో వర్మ కీలక పాత్ర పోషించాడు. భారత ప్రభుత్వం 2018 మార్చిలో ఆయనను పద్మశ్రీ పురస్కారంతో స‌త్క‌రించింది.

## జననం
మానస్ బిహారీ వర్మ 1943, జూలై 29న బిహార్​లోని దర్భంగ జిల్లా, ఘనశ్యామ్​పుర్ ప్రాంతంలోని బావుర్ గ్రామంలో జన్మించాడు. ఆయనకు ముగ్గురు అన్నదమ్ములు, నలుగురు అక్కాచెల్లెలు ఉన్నారు. బిహార్ కాలేజ్ ఆఫ్ ఇంజనీరింగ్ నుంచి గ్రాడ్యుయేషన్ పూర్తి చేశాడు.

## వృత్తి జీవితం
మానస్ బిహారీ వ‌ర్మ‌ తన 35 సంవత్సరాల సర్వీసులో దేశంలోని అన్ని ఏరోనాటికల్ సంస్థలతో కలిసి పనిచేశాడు. 2002 నుంచి 2005 వరకు బెంగళూరులోని ఏరోనాటికల్ డెవలప్‌మెంట్ ఏజెన్సీ (ఏడీఏ) ప్రోగ్రామ్ డైరెక్టర్‌గా పని చేసే స‌మ‌యంలో ఏపీజే అబ్దుల్ క‌లాంతో కలిసి పనిచేశాడు. ఈ స్నేహంతో మాజీ రాష్ట్రపతి దివంగత అబ్దుల్‌ కలాం తాను రాష్ట్రపతిగా ఉన్న సమయంలో రెండుసార్లు వర్మను దర్భంగ వెళ్లి కలిశాడు.

భారత మొట్టమొదటి తేలికపాటి యుద్ధ విమానం (ఎల్‌సీఏ) తేజస్‌ను తయారు చేయడంలో వర్మ కీలక పాత్ర పోషించాడు. తేజ‌స్ ప్రారంభ ఆపరేషన్ క్లియరెన్స్‌తో పాటు ఆయుధాలు, మల్టీ-మోడ్ రాడార్ (ఎంఎంఆర్) ప‌నిలో వ‌ర్మ కీల‌కంగా ప‌నిచేశాడు. ఆయన రిటైర్మెంట్ తరువాత మారుమూల ప్రాంతాలకు కూడా శాస్త్రీయ విద్య చేరేలా ఉండేదుకు వీలుగా అగస్త్యా, వికాస్ భారత్ ఫౌండేషన్​ల సాయంతో మొబైల్ సైన్స్ వ్యాన్​లను ఏర్పాటు చేశాడు.

## మరణం
మానస్ బిహారీ వ‌ర్మ‌ 2021, మే 4న బిహార్​లోని దర్భాంగా పట్టణం, లాహేరియసారైలోని కేఎమ్ ట్యాంక్ ప్రాంతంలోని తన ఇంట్లో గుండెపోటుతో మరణించాడు.

## మూలాలు

వర్గం:శాస్త్రవేత్తలు
వర్గం:1943 జననాలు
వర్గం:2021 మరణాలు
వర్గం:పద్మశ్రీ పురస్కార గ్రహీతలు
వర్గం:బీహార్ వ్యక్తులు
రామమోహన గ్రంథాలయం

right|thumb|300px|విజయవాడలోని రామమోహన గ్రంథాలయం
**రామమోహన గ్రంథాలయం** విజయవాడలోని ఒక చారిత్రాత్మకమైన గ్రంథాలయం. దీనికి శతాబ్దంపైగా చరిత్ర గలదు.
## చరిత్ర
బ్రహ్మసమాజం వారు 1903 లో ఆస్తిక పుస్తక భాండాగారం అను పేర ఒక గ్రంథాలయాన్ని నెలకొల్పారు. ఇందుకు ఈ. సుబ్బుకృష్ణయ్యగారు, కలకత్తాకు చెందిన బాబు హేమచంద్ర సర్కార్, లండన్ నగరంలో గల బ్రిటిష్ అండ్ ఫారన్ యూనిటేరియన్ సంఘం 200 పుస్తకాలను ఉచితంగా ఇచ్చారు. కానీ కొన్ని కారణాలవలన ఒక దశాబ్దంలోపలే అది మూతపడే పరిస్థితులు ఏర్పడ్డాయి. ఆకాలంలో అయ్యంకి వెంకటరమణయ్య, అయ్యదేవర కాళేశ్వరరావు, గోపరాజు బ్రహ్మానందం, పాటిబండ్ల సుబ్రహ్మణ్యం మొదలైన కొందరు యువకులు దానిని పునర్నించింది దీనికి ప్రముఖ సంస్కర్త రాజా రామమోహన రాయ్ పేరన "రామమోహన ధర్మ పుస్తక భాండాగారమ"ని 1911 లో నామకరణం చేశారు. అయ్యంకి వారు దానికి కార్యదర్శిగా అన్నీ తానే చూసుకున్నారు.

## భవన నిర్మాణం
1912లో బందరు రోడ్డులో ఈ గ్రంథాలయం గల స్థలం వేలానికి వస్తే పురపాలక సంఘం వారినుండి దీనిని కొన్నారు. దానికి అవసరమైన ధనాన్ని చందాలు ప్రోగుచేశారు. కొంత ఖర్చును మునగాల రాజా నాయని వెంకట రంగారావు బహద్దరు, పాటిబండ సుబ్రహ్మణ్య, బొడ్డపాటి వెంకటప్పయ్య గార్లు అందించారు. 1913 నూతన గ్రంథాలయ భవనానికి అప్పటి మద్రాసు ప్రభుత్వ కార్యనిర్వాహక సభా సభ్యులుగానున్న వి. ఎస్. శివస్వామి అయ్యర్ శంకుస్థాపన చేశారు. భవన ప్రవేశ మహోత్సవం పింగళి వెంకట రామారెడ్డి ద్వారా జరుపబడింది. భవనానికి పై అంతస్తును కౌతా సూర్యనారాయణ నిర్మించారు.

## కార్యక్రమాలు
విజయవాడలో వెలసిన అనేక సంస్థలకు, సంఘాలకు, ఉద్యమాలకు ఈ గ్రంథాలయం కార్యస్థానంగా తోడ్పడింది.
* ఈ గ్రంథాలయం పక్షాన అయ్యదేవర కాళేశ్వరరావు హరిజనులకు పాఠశాల నొకదానిని ఒక పాకలో నిర్వహించి వారిలో విద్యావికాసాలకు తోడ్పడ్డారు.
* ఈ గ్రంథాలయ ఆదరణ క్రింద 1914లో ప్రథమ ఆంధ్రప్రదేశ్ గ్రంథ భాండాగారుల మహాసభ జరుపబడింది.
* 1917లో ఈ గ్రంథాలయంలో రాయసం వెంకటశివుడు బాలల విభాగాన్ని స్థాపించారు.
* భారత స్వాతంత్ర్యోద్యమ కాలంలో రహస్య పోరాటాలకు ఈ గ్రంథాలయం విప్లవకేంద్రంగా పనిచేసింది.
* నోరి వెంకటేశ్వర్లు తమ "ఫూల్స్ క్లబ్"ను ఇందులోనే స్థాపించారు.
* గొప్ప ఉపన్యాసకులను, కళాకారులను, కవులను రప్పించి ఉత్సవాలు, వేడుకలు, సభలు గావించి వారిని ఈ గ్రంథాలయ ప్రాంగణంలో సన్మానించేవారు.

## మూలాలు

వర్గం:గ్రంథాలయాలు
వర్గం:1911 స్థాపితాలు
వర్గం:తెలుగు గ్రంథాలయం
కరోనా వైరస్ (సినిమా)

**కరోనా వైరస్** 2020లో విడుదలైన తెలుగు సినిమా. రామ్ గోపాల్ వర్మ నిర్మించిన ఈ చిత్రానికి ఆగస్త్య మంజు దర్శకత్వం వహించాడు. 'కరోనా వైరస్‌' సినిమా ట్రైలర్‌ను 2020 మే 26న విడుదల చేశారు. ఈ చిత్రం 2020 డిసెంబరు 11న విడుదలైంది.

## కథ
లాక్‌డౌన్‌ సమయంలో ఒక కుటుంబం కరోనా వల్ల ఎలాంటి ఇబ్బందులను ఎదుర్కొంది అనేదే ఈ సినిమా కథ.

## నటీనటులు \ సినిమాలోని పాత్ర పేరు
* శ్రీకాంత్‌ అయ్యంగర్‌ - ఆనంద్ రావు 
*వంశీ చాగంటి - కార్తీక్, ఆనంద్ రావు, పెద్ద కొడుకు 
* సోనియా ఆకుల - శాంతి, ఆనంద్ రావు కూతురు 
* దక్షి గుత్తికొండ - రాణి, కార్తీక్ భార్య 
* కల్పలత- లక్ష్మి, ఆనంద్ రావు భార్య 
* దొర సాయితేజ - రోహన్, ఆనంద్ రావు చిన్న కొడుకు 
* కేశవ్ దీపక్ - డాక్టర్

## సాంకేతిక నిపుణులు
*దర్శకత్వం: అగస్త్య మంజు
*నిర్మాతలు: రామ్ గోపాల్ వర్మ, నన్నపురెడ్డి, ఎల్లారెడ్డి
*రచన: కళ్యాణ్‍ రాఘవ్‍ పసుపుల
*సంగీతం: డి.ఎస్‍.ఆర్‍
*కూర్పు: నాగేంద్ర
*ఛాయాగ్రహణం: వి.మల్హభట్‍ జోషి
*బ్యానర్‍: ఏ కంపెనీ, సిఎం క్రియేషన్స్

## మూలాలు

వర్గం:2020 తెలుగు సినిమాలు
వర్గం:తెలుగు కుటుంబకథా సినిమాలు
శ్రీకాంత్ అయ్యంగర్

**శ్రీకాంత్ కృష్ణస్వామి అయ్యంగర్‌** తెలుగు సినిమా దర్శకుడు, నటుడు. ఆయన తెలుగులో దాదాపు 20 పైగా సినిమాల్లో నటించాడు. ఆయన 2013లో ఏప్రిల్ పూల్ చిత్రానికి దర్శకత్వం వహించాడు.

## నటించిన సినిమాలు

## వెబ్​సిరీస్
*11th అవర్‌
* మయసభ (2025)

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా నటులు
మర్డర్ (2020 సినిమా)

**మర్డర్** 2020లో విడుదలైన తెలుగు సినిమా. అనురాగ్ కంచర్ల బ్యాన‌ర్‌పై అనురాగ్ కంచర్ల &  రామ్
గోపాల్ వర్మ నిర్మాణంలో ఆనంద్ చంద్ర‌ దర్శకత్వం వహించాడు.

## కథ
మాధవరావు (శ్రీకాంత్ అయ్యంగార్) ఎంతో క‌ష్ట‌ప‌డి కిందస్థాయి నుంచి కోటీశ్వ‌రుడిగా ఎదిగిన వ్యక్తి .ఆయనకు ఏకైక కూతురు నమ్రత (సాహితి) అంటే పంచ ప్రాణాలు, ఆమెను అల్లారుముద్దుగా పెంచుతాడు. తన వ్యాపారాలన్నింటినీ ఆమె పేరు మీదే నడిపిస్తుంటాడు. కూతురు పెళ్లిని కళ్లు చెదిరే రీతిలో అంగ‌రంగ వైభ‌వంగా చేసి.. ఆమెపై త‌న ప్రేమను, తన స్థాయిని ఊరి వాళ్లకి తెలియజేయాలనే లక్ష్యంతో జీవిస్తుంటాడు. కానీ, అప్పటికే నమ్రత వేరే కులానికి చెందిన తన క్లాస్ మేట్ ప్రవీణ్ అనే అబ్బాయిని ప్రేమిస్తుంది. ఆ విషయాన్ని తండ్రీతో చెప్పి, అత‌న్నే పెళ్లి చేసుకోవాలనుకుంటున్న‌ట్లు మనసులో మాట బ‌య‌ట‌పెడుతుంది. మాధవరావుకు ప్రవీణ్ ఏ కోశానా నచ్చడు. అతను డబ్బు కోసమే తన కూతుర్ని వలలో వేసుకున్నాడనుకుంటాడు. కానీ నమ్రతకు ఎంతగా నచ్చజెప్పినా వినదు, నమ్ర‌త తండ్రికి ఎదురు తిరిగి ఇంటి నుంచి వెళ్ళిపోయి ప్రవీణ్ ను పెళ్లి చేసుకుంటుంది. న‌మ్ర‌త‌ని తిరిగి త‌న ద‌గ్గ‌ర‌కి ర‌ప్పించుకోవడం కోసం మాధవరావు ఏం చేశాడు.. తర్వాతి పరిణామాలేంటి అనేదే మిగతా కథ.

## వివాదాలు
తెలంగాణ నల్లగొండ జిల్లా మిర్యాలగూడలో జరిగిన పరువు హత్య ఆధారంగా ఈ సినిమాను నిర్మించారు. మర్డర్ చిత్రాన్ని ఆపాలంటూ హత్యకు గురైన బాధితుడి భార్య, అతని తండ్రి 2020 జూలై 29న నల్లగొండ జిల్లా కోర్టులో సివిల్ పిటిషన్‌న్ దాఖలు చేశారు. హత్యకేసు విచారణ దశలో ఉందని, సినిమా విడుదలయితే సాక్షులపై వ్యతిరేక ప్రభావం పడుతుందని, అందుకోసం సినిమా విడుదలను ఆపాలని వారు కోర్టును ఆశ్రయించారు. అయితే దీనిపై విచారించిన న్యాయమూర్తి మర్డర్ సినిమా దర్శక, నిర్మాతలు రామ్ గోపాల్ వర్మ, నట్టి కరుణలకు ఈ మెయిల్, వాట్సప్ ద్వారా నోటీసులు పంపారు. ఎస్సీ ఎస్టీ కోర్టు కేసు విచారణ పూర్తయ్యే వరకు సినిమా విడుదల నిలిపి వేయాలని మధ్యంతర ఉత్తర్వులు జారీ చేసింది.

నల్లగొండ జిల్లా కోర్టు ఉత్తర్వులను స‌వాలు చేస్తూ రామ్ గోపాల్ వర్మ హైకోర్టును ఆశ్ర‌యించాడు. ఈ పిటిషన్‌ని విచారించి, తెలంగాణ హైకోర్టు సినిమా విడుదలకు అనుమతి ఇచ్చింది.

## నటీనటులు \ సినిమాలోని పాత్ర పేరు
*శ్రీకాంత్‌ అయ్యంగర్‌ - మాధ‌వ‌రావు
*సాహితి - న‌మ్ర‌త, మాధ‌వ‌రావు కూతురు 
*గణేష్ నాయుడు - ప్రవీణ్ 
*గిరిధ‌ర్ - మాధ‌వ‌రావు త‌మ్ముడు
* గాయత్రి భార్గవి - వనజ, మాధ‌వ‌రావు భార్య 
*సుమిత్ కేశరి - ప్రవీణ్ మిత్రుడు

## సాంకేతిక వర్గం
*ద‌ర్శ‌క‌త్వం: ఆనంద్ చంద్ర‌
*నిర్మాత‌లు: న‌ట్టి క‌రుణ‌, న‌ట్టి క్రాంతి
*బ్యాన‌ర్‌: న‌ట్టి ఎంట‌ర్‌టైన్‌మెంట్స్‌, క్విటీ ఎంట‌ర్‌టైన్‌మెంట్స్‌
*సంగీతం: డి.ఎస్‌.ఆర్‌
*సినిమాటోగ్రఫీ: జ‌గ‌దీష్ చీక‌టి
*ఎడిట‌ర్‌: శ్రీకాంత్ ప‌ట్నాయ‌క్‌

## మూలాలు

## బయటి లంకెలు
* 

వర్గం:2020 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు